text: [{"text_idx": "#000002", "text": "Ny\u0301ggjasta konteynaraskipi\u00f0 i\u0301 flotanum hja\u0301 danska M\u00e6rsk, sum ver\u00f0ur navngivi\u00f0 i\u0301 komandi viku, fer at sigla vi\u00f0 gr\u00f8nari orku, metanol fra\u0301 norska orkurisanum Equinor"}, {"text_idx": "#000003", "text": "Ikki kann sigast anna\u00f0 enn, at her er talan um, at svart og gr\u00f8nt ganga hond i\u0301 hond. Norska Equinor, sum upprunaliga var\u00f0 eitt olju- og gassfelag burturav, hevur nu\u0301 ment seg til at ver\u00f0a eitt orkufelag, sum a\u0301 fleiri \u00f8kjum hevur lagt seg a\u0301 odda i\u0301 gr\u00f8na orkuskiftinum. Herfyri to\u0301k felagi\u00f0 i\u0301 bru\u0301k heimsins st\u00f8rstu flo\u0301tandi havvindmylnulund, sum skal veita streym til tv\u00e6r sto\u0301rar norskar olju- og gasslei\u00f0ir. Harumframt skal ta\u00f0 eisini framlei\u00f0a gr\u00f8n brennievni, sum eitt nu\u0301 danska M\u00e6rsk kann gera s\u00e6r d\u00e6lt av. I\u0301 2021 lat sama Equinor upp metanolverksmi\u00f0ju i\u0301 Norra."}, {"text_idx": "#000004", "text": "Ny\u0301ggja gr\u00f8na M\u00e6rsk skipi\u00f0, sum ver\u00f0ur navngivi\u00f0 i\u0301 n\u00e6stum av ongum minni enn forkvinnuni i\u0301 ES nevndini, Ursula von der Leyen, fer at eita Solstice. Ta\u00f0 er bygt i\u0301 Su\u00f0urkorea og er bert eitt av mongum li\u0301knandi skipum, sum danska rei\u00f0ari\u0301i\u00f0 hevur bi\u0301lagt."}, {"text_idx": "#000005", "text": "Fyri Equinor er hetta eisini ein spildurny\u0301ggj lei\u00f0 at ganga, nevniliga at bru\u0301ka framti\u0301\u00f0r flo\u0301tandi vindmylnulundir til at framlei\u00f0a gr\u00f8n brennievni til skip."}, {"text_idx": "#000006", "text": "-Vit eru sera fegin um samstarvi\u00f0 vi\u00f0 Equinor, sum her hevur sett skj\u00f8til a\u0301 og ynskir at geva si\u0301tt ty\u0301\u00f0andi i\u0301kast til gr\u00f8na orkuskifti\u00f0. Ta\u00f0 hevur alsto\u0301ran ty\u0301dning at fa\u0301a tey sto\u0301ru orkufel\u00f8gini vi\u00f0 til at lata framti\u0301\u00f0ar gr\u00f8n brennievni i\u0301 sto\u0301rum mongdum, sigur Rabab Boulos, lei\u00f0ari fyri undirst\u00f8\u00f0ukervinum hja\u0301 M\u00e6rsk, samb\u00e6rt mi\u00f0linum ShippingWatch."}, {"text_idx": "#000007", "text": "Vi\u00f0 meira enn 100 metanol rikin skipum i\u0301 ordrabo\u0301kini fer eftirspurningurin eftir framlei\u00f0slu av gr\u00f8num brennievnum at vaksa, og ta\u00f0 fer hann at gera komandi a\u0301rini sigur hann."}, {"text_idx": "#000008", "text": "Avtalan vi\u00f0 Equinor er tann tri\u00f0ja av hesum slag, sum M\u00e6rsk hevur gj\u00f8rt fyri fyrsta ny\u0301ggja gr\u00f8na skipi\u00f0. Talan er um skip, sum eru 10 fer\u00f0ir minni enn tey sto\u0301ru havgangandi konteynaraskipini."}, {"text_idx": "#000009", "text": "Sa\u0301ttma\u0301lin vi\u00f0 Equinor sigur einki um, hvussu sto\u0301rar n\u00f8gdir felagi\u00f0 skal lata ella hv\u00f8r pri\u0301surin er. Men samb\u00e6rt avtaluni fevnir hetta um ti\u0301\u00f0arskei\u00f0i\u00f0 fra\u0301 september i\u0301 a\u0301r til fyrra ha\u0301lva\u0301r i\u0301 2024."}, {"text_idx": "#000010", "text": "I\u0301 2024 er \u00e6tlanin, at felagi\u00f0 European Energy, sum er vi\u00f0 at byggja eina framlei\u00f0sluverksmi\u00f0ju i\u0301 A\u030abenra\u030a, lata gr\u00f8n brennievni til skipi\u00f0."}, {"text_idx": "#000011", "text": "M\u00e6rsk hevur bi\u0301lagt 25 konteynaraskip, sum skulu kunna sigla vi\u00f0 metanol ella vanligari bunkaraolju tvs. ta\u00f0 tey kalla \u201cdual fuel\u201d t\u00f8kni. Skipini skulu latast M\u00e6rsk fra\u0301 2024 til 2027."}, {"text_idx": "#000012", "text": "Her ber til at lesa meira um gr\u00f8nt metanol og framlei\u00f0sluha\u0301ttir vi\u00f0 eitt nu\u0301 vindorku: M\u00e6rsk og Bureau Veritas Marine & Offshore."}, {"text_idx": "#000013", "text": "At M\u00e6rsk hevur gj\u00f8rt tri\u0301ggjar ymsar avtalur um veiting av gr\u00f8num metanol er bert eitt d\u00f8mi um, hvussu torf\u00f8rt ta\u00f0 er at u\u0301tvega gr\u00f8n brennievni. Eisini pri\u0301surin er ein avbjo\u0301\u00f0ing, ti\u0301 bunkaraolja er no\u0301gv bi\u0301ligari enn gr\u00f8nu brennievnini i\u0301 l\u00f8tuni."}, {"text_idx": "#000014", "text": "Men sohv\u00f8rt eftirspurningurin veksur og framlei\u00f0slan eisini, ver\u00f0ur rokna\u00f0 vi\u00f0, at pri\u0301surin eisini fer at l\u00e6kka. Men M\u00e6rsk metir to\u0301, at gr\u00f8n brennievni sum metanol i\u0301 2030 ver\u00f0a tvi\u0301falt so dy\u0301r sum sv\u00f8rt brennievni skrivar ShippingWatch."}, {"text_idx": "#000015", "text": "Hja\u0301 Equinor fegnast tey um samstarvi\u00f0 vi\u00f0 M\u00e6rsk. Equinor framlei\u00f0ir metanol a\u0301 verksmi\u00f0ju si\u0301ni i\u0301 Tjeldberrgodden og \u00e6tlar at gerast ein ty\u0301\u00f0andi framti\u0301\u00f0ar veitari av gr\u00f8num metanoli til m.a. skip sigur Alex Grant, sum stendur a\u0301 odda fyri flo\u0301tandi ra\u0301v\u00f8rum hja\u0301 Equinor."}, {"text_idx": "#000016", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000018", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000020", "text": "Helvtin av orkuni fra\u0301 vindmyllulundum fer til spillis"}, {"text_idx": "#000021", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000022", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000023", "text": "Russland sendir oljutangaskip nor\u00f0ur um Sibiria"}, {"text_idx": "#000024", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000025", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000030", "text": "Fyristing tel. 20 80 80 [email protected]"}]